03/vol. 14 Jurnalul Oficial al Uniunii Europene 3 31993L0079 L 256/25 JURNALUL OFICIAL AL COMUNITĂȚILOR EUROPENE 14.10.1993 DIRECTIVA 93/79/CEE A COMISIEI din 21 septembrie 1993 de stabilire a măsurilor de aplicare suplimentare pentru listele de soiuri de plante fructifere și de materiale săditoare ale plantelor fructifere, ținute de furnizori în conformitate cu Directiva 92/34/CEE a Consiliului COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Directiva 92/34/CEE a Consiliului din 28 aprilie 1992 privind comercializarea materialului săditor de plante fructifere și a plantelor fructifere destinate producției de fructe (1), astfel cum a modificată prin Decizia 93/401/CEE (2) a Comisiei, în special articolul 9 alineatul (6), întrucât există deja, la nivel internațional, un sistem de descriere a soiurilor; întrucât Convenția internațională privind protecţia noi- lor soiuri de plante (UPOV) a pus la punct un astfel de sistem; întrucât e de dorit ca sistemul comunitar să se întemeieze pe experiența dobândită la nivel internațional; întrucât furnizorii a căror activitate e limitată la punerea în vân- zare a plantelor fructifere și a materialelor săditoare ale plantelor fructifere trebuie să fie supuși unor condiții mai puțin restrictive; întrucât măsurile prevăzute de prezenta directivă sunt conforme cu avizul Comitetului permanent pentru material săditor și plante din genuri și specii de fructe, ADOPTĂ PREZENTA DIRECTIVĂ: Articolul 1 Prezenta directivă adoptă măsurile de aplicare suplimentare pentru listele de soiuri de plante fructifere și de materiale săditoare ale plantelor fructifere ținute de furnizori în conformitate cu articolul 9 alineatul (2) punctul (ii) din Directiva 92/34/CEE. Articolul 2 (1) Listele ținute de furnizori cuprind următoarele elemente: () numele soiului precum și sinonimele sale curente, dacă este cazul; () JOL157,10.6.1992, p. 10. () JOL177,21.7.1993,p. 28. (ii) indicații privind selecția conservativă a soiului și sistemul de înmulțire aplicat; (iii) descrieri ale soiului cel puțin pe baza caracteristicilor și a aspectului lor, astfel cum sunt specificate în anexa la prezenta directivă; (iv) indicații, în măsura în care este posibil, cu privire la modul în care soiul diferă de celelalte soiuri care îi seamănă cel mai mult. (2) Alineatul (1) punctele (ii) și (iv) nu se aplică furnizorilor a căror activitate se limitează la punerea în vânzare a plantelor fructifere sau a materialelor săditoare ale plantelor fructifere. Articolul 3 (1) Statele membre pun în aplicare actele cu putere de lege și actele administrative necesare pentru a se conforma prezentei directive până la 30 iunie 1994. Statele membre informează de îndată Comisia cu privire la aceasta. Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri. (2) Comisiei îi sunt comunicate de către statele membre textele principalelor dispoziții de drept intern, pe care le adoptă în domeniul reglementat de prezenta directivă. s P Articolul 4 Prezenta directivă se adresează statelor membre. Adoptată la Bruxelles, 21 septembrie 1993. Pentru Comisie Ren€ STEICHEN Membru al Comisiei